Document ID: /fineweb-2-swissfilter-quality_10-filterrobots/filtered/02038.jsonl.gz/3717

Il scriptur svizzer Lukas Bärfuss (Hagard) survegn il premi da Georg-Büchner da quest onn. Quai communitgescha l'Academia tudestga per la lingua e la poesia a Darmstadt. Il premi da renum è dotà cun 50'000 euros e vala sco la distincziun litterara la pli impurtanta en territori da lingua tudestga.
Cun Bärfuss vegnia onurà in excellent raquintader e dramaticher da la litteratura tudestga contemporana, scriva la giuria en sia argumentaziun. En pli lauda ella Bärfuss per sia ferma segirezza da stil e sia ritgezza da variaziun formala.
Lukas Bärfuss che viva a Turitg è gia vegnì onurà cun differents premis – tranter auter cun il Premi svizzer dal cudesch per si'ovra «Koala» u il premi Schiller per «Hundert Tage».
RR novitads 10:00